ตอนนี้กินยาคุมรายเดือนแบบ 21 เม็ด ปกติจะกินตอน 23.00 น ของทุกวัน กินได้ 3 เดือนแล้ว ตอนนี้กำลังกินเดือนที่ 4 กินไปได้ 6 เม็ด แต่มาลืมกินเม็ดที่ 7 มีอะไรกับแฟนแบบหลั่งในไป เเล้วพึ่งนึกได้เลยกินยาที่ลืมตามไป เเล้วค่อยจะไปกินตอน 5 ทุ่มเหมือนเดิม แบบต้องกินยาคุมฉุกเฉินมั้ย จะมีโอกาสท้องเยอะมั้ย กังวลมากๆ
สวัสดีค่ะ เมื่อลืมทานยาคุมกำเนิดไป 1 วัน ก็ให้รีบทานเม็ดที่ลืมทันทีที่นึกได้ และให้ทานเม็ดต่อไปตามเวลาเดิมที่เคยทานเป็นปกติ ซึ่งจะเท่ากับทาน 2 เม็ดใน 1 วัน ซึ่งหากได้ทำเช่นนี้ไป ประสิทธิภาพในการป้องกันการตั้งครรภ์ ก็ยังถือว่าแทบไม่ได้ลดลงไปค่ะ ดังนั้น โอกาสในการตั้งครรภ์ก็ถือว่ายังมีน้อยมากและก็ไม่จำเป็นต้องทานยาคุมฉุกเฉินไป เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ